LidanRubinov/Halacha-QA huggingface dataset:
שאלה: האם יש עדיפות לשתית מים או לא משנה?: במידה ולפי הקריטריונים שבתשובה לשאלה הקודמת מותר לאישה לשתות, האם עדיף שתשתה מים או אפשר שתשתה מיץ ענבים מיץ מתפוזים סחוטים וכדו? השאלה נשאלה בהמשך לשאלה "צום תשעה באב בהנקה"
תשובה: עליה לשתות משקה מזין (לא דיאט!).
שאלה: הליכה לבריכה ביום ראש חודש אב: ברצוני לדעת האם יש איסור הליכה לבריכה ביום ראש חודש אב? מראש
תשובה: לאשכנזים, דיני תשעת הימים מתחילים בראש חודש ולכן אין ללכת לברכה.
שאלה: אריזה בתשעת הימים: אנו עוברים דירה כשבוע וחצי לאחר ט באב. האם יש בעיה לארוז בארגזים חפצים בתשעת הימים? ובכלל הכנות לקראת מעבר דירה?
תשובה: אין בעיה.
שאלה: הלכה בנוגע לאדם המרותק למיטה-באותו העניין: ברוך ה. מודה אני לכבוד הרב על התשובה ואני מקווה שזה ר שאני מוסיף לשאול. הבנתי כי לפי דרבנן ייתכן להקל בדברים מסויימים כדברי הרב. בנוגע למזגן, נניח והפעולה היא אך ורק הלחיצה הבודדת על מקש השלט? ללא הקשת מספר הטמפרטורה או שום לחצן אחר, רק לחצן ה-on off וכך המזגן פשוט מופעל בדיוק כפי שהיה לפני שהתכבה. מחילה אם הבנתי אחרת, האם הרב התכוון להופעה האוטומטית של מספר הטמפרטורות ללא קשר ללחיצה על מספרים? כי נכון, על השלט קיימים עוד לחצנים, אך לא נעשה בהם במצב זה כל שימוש, אלא רק על כפתור ההפעלה הכללי. אשמח לדעת הרב בנושא. השאלה נשאלה בהמשך לשאלה "הלכה בנוגע לאדם המרותק למיטה"
תשובה: המספרים מופיעים אוטומטית, אם כי יש שאלה מה גדרו של כתב זה וכן מה גדרה שלסגירת מעגל חשמלי. מכיון שהשאלה כרגע לא מעשית איני נותן תשובה.
שאלה: פת שחרית: ברצוני לשאול מספר שאלות בנוגע לפת שחרית: 1. האם זה חובה או רצוי מאוד? 2. אני נוהגת להתפלל שחרית בכל הימים חוץ מיום שישי ( שבו אני מתפללת מנחה ערבית). האם ביום שישי אני יכולה לאכול בבוקר פת שחרית גם אם לא התפללתי? ( אחרי שאמרתי ברכות השחר והתורה וק"ש). 3. הבנתי שזמן אכילת פת שחרית הוא עד 10 10 וחצי בערך. אם אני אוכלת בבוקר מוקדם מה שאני רוצה ואז בערך ב- 10 אני אוכלת לחם, האם זה נחשב לפת שחרית או שצריך שזה יהיה קרוב לזמן הקימה בבוקר? 4. אם אין לי זמן בבוקר לאכול לחם, האם קרקרים מחיטה מלאה זה גם ר? ושבת
תשובה: 1. פת שחרית היה בזמנם שאכלו שתי ארוחות בלבד ולא היה תחליף ללחם. אפשר לאכול תחליפים כמו דגני בוקר או משהו אחר, הרעיון לא להשאר על בטן ריקה עד הצהרים. 2. חזק וברוך, מותר. 3. אינך חייבת לאכול לחם. כפי שכתבתי ב1. 4. ר גמור. ענייני הבריאות בעיקרם לפי הרפואה בזמננו, ולכן ההמלצה לאכול דברים קלים. וה' יצליח דרכך.
שאלה: להחזיר גזל או לשלם מעשר: לרב בעוונותי הרבים יש לי כמה חובות של גזל שאני צריך להחזיר עוד מלפני שחזרתי בתשובה. מדובר בכמה אלפי שקלים אבל מצבי כרגע לא מאפשר לי להוציא סכומים כאילו גדולים. לעומת זאת יש לי סכום דומה בקופת המעשר. האם עדיף לתת קודם להשבת גזלה או שבכספי מעשר אסור לנגוע?
תשובה: אם כבר הפרשת את הכסף למעשר, אתה לא רשאי להפנות אותו למטרות אחרות. תברר למי אתה צריך להחזיר ומכאן ואילך תשמור כסף בשביל להחזיר. ואם אין לך מספיק כסף, באותו חודש לא תתן מעשר שהחזר הגזל קודם למעשר.
שאלה: לפסוק הלכה מתוך הגמרא: ראיתי שהגמרא שאוסרת לכבס בתשעת הימים נפסקת להלכה בימינו, ואינני מבין את טעם הדין- רש"י שם כותב שבכיבוס האדם מראה שמסיח דעתו מאבלות, אך איני מבין כיצד כביסה דווקא מראה הסח דעת, בניגוד לניקוי הבית או הליכה לעבודה. בנוסף הייתי רוצה לשאול באופן יותר כללי-האם נכון להעתיק להלכה כל דין שנפסק בגמרא או שראוי להבין את סברת ומטרת הדינים ולהתאים את היישום הפרטי שלהם למציאות חיינו?
תשובה: לא כך לומדים גמרא, אין קצורי דרך. יש שרשרת זהב ארוכה של כל המפרשים והפוסקים, הבית יוסף והשולחן ערוך עם נושאי כליו והפוסקים האחרונים עד ימינו.
שאלה: מעשר כספים לקניית קרקעות במגרון: לכבוד הרב אנשי מיגרון מפרסמים מודעה בזכות קניית 4 אמות במגרון (400 ש"ח) כחלק מרצון לכסות את ההוצאות של רכישת הקרקע. האם מותר לתת לטובת עניין זה ממעשר כספים?
תשובה: זה לצורך גאולת ארץ ישראל ומותר.
שאלה: ברכת שנתן מחכמתו ליראיו: שלו לכבוד הרב א. האם הרב היה מברך על הרב צבי יהודה הכהן קוק זצ"ל? (פורסם שכך הדריך הרב אליהו את תלמידי מרכז שפנו אליו) ב. האם היום מברכים? ג. האם נתונה רשות ביד מי שרוצה? ד. האם קיימת חשיבות להתרגשות בראיית רבו שלימדו רוב תורתו וכדומה, כדי להחמיר וכן לברך? ה. עם שם ומלכות?
תשובה: א. לא נהגנו זו. ב. לעניות דעתי נראה שאין אנו יכולים לברך ברכה זו, כיון שאין לנו גדולים עצומים כל כך. ג. הברכה עניינה התפעלות גדולה מאוד ומתן שבח לבורא עולם על המתנה שהעניק לנו, ואם מרגישים כך אפשר לברך. ד. רק אם באמת ישנה התפעלות עצומה אפשר ואם לא אז לאכפי שכתבתי בתשובה לאות ג'.
שאלה: מנהגי העדות בימינו: א. האם אשכנזי העוקר את דירתו (ממקום שכולו אשכנזים ומקום מעורב) למקום בעל מנהג אחיד, מחויב לנהוג כמנהגם או שמא יש היום לאשכנזים ולספרדים דין כמו של בית הלל ובית שמאי שנחשבים כ"שני בתי דינין בעיר אחת" בכל מקום שהם או שמא כיון שאולי דעתו לשנות דירתו בהמשך או שדעתו להגיע מידי פעם למקום מגוריו הישן אינו צריך לשנות את מנהגו? ב. האם על כל עדה שעלתה מחו"ל לשמור על מנהגיה ההלכתיים שהיו במקום ממנו עלתה (קהילת מרוקו וקהילת תימן למשל) או שהם מחויבים למנהגי אחת הקהילות שהיו פה בצורה מבוססת כאשר הם עלו?
תשובה: א) אם אין דעתו לחזור למקומו הישן, עליו לנהוג כמנהג מקומו החדש. ב) הרב לא הביע דעתו בנושא. בשורות טובות.
שאלה: אדם ספק יהודי בעש"ק: אם בא אורח לסעודת ערב שבת ויש ספק האם הוא יהודי, איך נוהגים בו בקידוש ובסעודה מבלי להעליב אותו?
תשובה: הבעיה העיקרית היא לשתות מהגביע שהוא שתה או מיין שהוא מזג. תמזגו לכל אחד מהמסובים יין לכוס שלו וכך לא תהיה בעיה. כמובן, שהוא גם לא יכול להוציא ידי אחרים שלו וכד'.
שאלה: כפית ששמו בכוס בשרית: מה דין כפית חלבית ששמו בכוס בשרית (שהיה בה תה חם)?
תשובה: מאחר ובכוס לא היה משקה בשרי אלא משקה פרווה מספיק לשטוף את הכפית היטב.
שאלה: להוריד שערות בשבת לנשים: האם יש משהו שניתן לעשות כדי להוריד שערות בפנים בשבת ביום טוב? האם יש היתר הלכתי לנשים?
תשובה: אסור מהתורה להוריד שערות בשבת או ביום טוב.
שאלה: גלאי נפח בשבת בבית כנסת: שאלתי בנוגע לגלאי נפח בשבת. יש לי גלאי נפח בבית ואני מנטרל אותם בשבת כך שהם לא עובדים בשבת. בשבת האחרונה גיליתי שבבית כנסת שלי יש גם גלאי נפח והם לא מנוטרלים ועובדים מסתבר שתמיד זה היה ככה מאוד הופתעיתי שהגבאי לא מנטרל את זה. ברגע שבן עובר בקרבת הגלאי הגלאי נדלק באור אדום וכל אזור בבית כנסת יש גלאי זה בית כנסת גדול, מה עלי לעשות? שמעתי שזה דין של מתעסק וגרמא שזה בזה מהקלים? יש לציין שאני נער חוזר בתשובה ולכן לא יודע אם להעיר לגבאי על זה ואין בקרבתי בין כנסת קרוב.
תשובה: האם אין רב בביהכנ"ס או בשכונה?
שאלה: קרם הגנה בתשעה באב: בתשעה באב אהיה בע"ה בשמש חלק ניכר מהיום. האם מותר לשים קרם הגנה או שיש בזה בעיית סיכה?
תשובה: אכן זו סיכה, אולם אם אינה נעשית לתענוג אלא בגלל צורך הכרחי היא מותרת.
שאלה: מהו קוד הלבוש חרדי: אני חילוני והיתי רוצה לשאול מדוע המגזר החרדי לובש בגדים שחורים ומדוע הם מחויבים בלבישת מעיל?
תשובה: ב"ה שמחתי לקבל את שאלתך היפה, ואשתדל לענות בקצרה, אם כי אודה על האמת שאני עצמי אינני הולך לפי קוד לבוש זה, ולכן יכול להיות שתוכל לקבל תשובה טובה יותר מכאלו שמקפידים על קוד לבוש זה מאשר כאלו שלא. כל אחד מאיתנו בוחר לעצמו לבוש שיתאים לו. ישנם שחקני כדורגל שבוחרים לעצמם מדים כאלו או אחרים, ישנם חיילים שלובשים מדים, וישנם אנשים שבוחרים לעצמם מדים אחרים לפי טעמם ולפי השקפת עולמם. הציבור החרדי, הלובש בגדים שחורים בחר בבגדים אלו מסיבה אידיאולוגית. מהי האידיאולוגיה שמובילה את הלבוש הזה? באופן פשוט קוד לבוש זה מראה על בחירה של מדים שיש בהם שתי אמירות מרכזיות: א. היבדלות מתרבות חילונית, מתרבות שחיה מאוד במקומות שונים בעולם. ב. בגד מכובד בעיני ה', בגד המייחד את שליחי ה' בעולם, את אלו שמתמסרים לה'. הבחירה ללבוש בגדים אלו יש בה את האמירות אלו, והאנשים הלובשים אותם אומרים בעצם אומרים לסובבים אותם שהם שייכים לאלו שבחרו בסגירות בעולם. זהו כלי הגנה להם כדי לא להיות מושפעים מדברים שליליים הבאים מבחוץ. לבגדים אלו יש תפקיד חשוב בכל הדמות של האדם, ולכן בחירה זו תורמת לו המון. בברכת הרב יצחק גרינבלט
שאלה: מקלחת בתשעת הימים: אני אשכנזי ואשתי רוצה שאתקלח כדי שלא יינדף ממני ריח של זיעה. יש לציין שזה ממש קשה לה.
תשובה: מקלחת קרה לשטיפת הזיעה מותרת ואף הכרחית.
שאלה: הונאת דברים?: האם מותר לשאול תלמיד חכם שמכיר אותי שאלה בשם בדוי, בגלל שאני מתביישת לשאול אותו את השאלה שלי ושידע מי אני? האם זו הונאת דברים?
תשובה: מותר לשאול תלמיד חכם בשם בדוי ואין בכך משום הונאת דברים. בשורות טובות
שאלה: ספר תורה שנפל בסניף: בשבת בסניף, בשעה שצוות הדרכה ורוב החניכים הלך להתפלל בבית כנסת שליד כי לא היה אפשרות להתפלל בבית הכנסת של הסניף.לאחר התפילה בשעה שחיכינו להבדלה באו חניכים ואמרו שהארון קודש נפל ושנגיע לעזור להרים). הגענו ואז ראינו שהארון קודש וכל הסידורים על הרצפה והרימו את הספר תורה. (אנחנו לא יודעים מי זה היה). א.מה הסניף צריך לעשות בתור סניף שקרה בו כזה דבר? ב.מה הצוות צריך לעשות?
תשובה: חייבים לעשות יום התעוררות וחשבון נפש ואולי גם צום מלא או חלקי על הנושא. תתייעצו עם הרב המקומי.
שאלה: הורדת נברשת שנתרמה לבית כנסת: לפני כ-20 שנה קנתה גברת נברשת קריסטל לביהכ"ס לע"נ אביה שנפטר באתו זמן, הנהלת ביהכ"ס שמחו על כך והודו לה. לפני שנתיים בהפתעה וללא כל הודעה הסירו את הנברשת והניחוה במחסן ללא כל שימוש ובמקומה תלו נברשת אחרת המוקדשת למישהו אחר. השאלה: א. האם הדבר מותר? ב. איזה שימוש אפשר לעשות בנברשת, ולחילופין, האם יישאר בגניזה? שבוע טוב
תשובה: א.תרומה לבית הכנסת היא תרומה על דעת הגבאים, ולכן אם הגבאים החליטו לרענן את הנברשת זה באפשרותם, ומיוחד לאחר 18 שנה. ב. אתם יכולים לבקש את הנברשת לשימושכם האישי או לשימוש בית הכנסת אחר. (שו"ת דבר חברון או"ח קמד).
שאלה: צום תשעה באב בהריון תאומים בהפריה: האם אני צריכה לצום בתשעה באב אני בחודש שישי עם תאומות ואני סובלת הרבה מכאבי בטן אם אני לא שותה מספיק?
תשובה: את פטורה מלצום. מותר לך לאכול ולשתות כרגיל (לא ממתקים), במיוחד השנה שהצום דחוי.
שאלה: חשש גזל באיסוף בקבוקים משטח נטוש?: חברי אסף בקבוקי פלסטיק שהשליכו אנשי משרד הבטחון בשעת פינוי המבנים בבית אל. רוב הבקבוקים נאספו מחצר של אחד הבתים כמה זמן אחרי שהדיירים התפנו. למי שייכים הבקבוקים (מבחינת הרווח על הפקדון)? הדיירים לא חזרו ולא עומדים לחזור והבתים מיועדים לניסור.
תשובה: אלו שהשאירו אותם הפקירו ונראה לכאורה שזכית מההפקר.
שאלה: ארגונים בדירה וצביעת רהיטים בתשעת הימים: רציתי לשאול:, א. עליי לפנות ולארגן חדר לצורך קבלת ריהוט-האם ההתעסקות הנ"ל מותרת בימים אלו? (כנראה הריהוט יגיע ממש אחרי הצום). ב. צביעה ציור עג"ב ריהוט-אסור או מותר בימים הללו?
תשובה: התארגנות מותרת. צביעה לשמירת הרהיט מותרת, לנוי - אסורה.
שאלה: חינוך לאבלות תשעה באב: מי איזה גיל יש חינוך בנושא הזה? השאלה נשאלה בהמשך לשאלה "שיר קייטנה בתשעת הימים"
תשובה: כל ילד לפי דרגת הבנתו, בדרך כלל מגיל 5-6.
שאלה: אוכל פרווה שמוגש בכלי בשרי: אני אוכל מדי פעם בדוכן פלאפל שמוכר גם שניצלים ומוצרי בשר אחרים. הפלאפל מטוגן בשמן נפרד - רק הוא ותפוחי אדמה, שניצלים ובשרים אחרים מטוגנים במקום אחר עם שמן אחר. אבל - כדי להכין את האוכל - משתמשים באותם מלקחיים גם לשניצלים וגם לפלאפל. האם זה אומר שהפלאפל (והסלטים וכל זה, שגם אותם לוקחים עם אותם מלקחיים) הופך להיות בשרי? ו
תשובה: ב"ה שלו-ם וברכה, טוב שיש מטגנות נפרדות. החשש שחלק מהבשר נדבק למלקחיים ועובר לפלאפל הוא רחוק אבל לכתחילה צריך מלקחיים נפרדים. הרב חגי בר גיורא
שאלה: מקלחת בתשעת הימים ושינה בקיץ: הרב א. מותר לי להתקלח במים קרים לשם ניקיון בלבד (בתשעת הימים)? ב. בלילה נורא חם לי ואני לא מצליחה להרדם מרוב חום, מותר לי לישון עם חולצה קצרה גופי ה ומכנסי ים צמודים וקצרים לא צמודים וקצרים בלי סדין מעל? השאלה נשאלה בהמשך לשאלה "מקלחת בתשעת הימים"
תשובה: א. כן. לצורך נקיון וללא שהייה במים מותר ובמיוחד אם מזיעים. ב. אני משער שאף אחד לא נכנס לחדר שלך בלילה ולכן מותר. אמנם יש עניין להיות לבוש בכל מקום אולם המינימום הוא מה שכתבת ולכן אם חם לך מאוד אפשר.
שאלה: חודש תשיעי בתשעה באב נדחה: האם אישה בחודש התשיעי להריונה צריכה לצום ב-9 באב שנדחה?
תשובה: השנה ניתן להקל כמו תענית רגילה, כלומר, להתחיל לצום אך ברגע שתרגיש ברע או תחילת צירים להפסיק מיד את הצום ע"י מאכל ומשקה מתוקים (לא דיאט!).
שאלה: צום לאחר התקף לב: עברתי התקף לב לפני כחודשיים וחצי, ולמחרתו צינתור. ב"ה היה לי נס גדול ואני מבריא. שאלתי היא, האם עלי לצום בתשעה באב הקרוב (פחות משלושה חודשים מאז ההתקף לב), עלי לציין שאני לוקח 5 כדורים כל יום וחייב לקחת אותם כל יום. ישר כח לרב על כל פועלו.
תשובה: השנה תשעה באב נדחה, אל תצום.
שאלה: סוגיית לשון החכמים ולשון התורה: לכבוד הרב! במסכת עבודה זרה נח: וכן במסכת חולין קלז: יש את הסוגייה של לשון חכמים ולשון התורה. ר יוחנן אומר שלשון התורה ולשון חכמים הם שתי לשונות שונות ואין להגיד דברי חכמים בלשון התורה שהרי אין הם אותו דבר (מזג-מסך, רחלים-רחלות). אך אינני מבין את דבריו שהרי הרבה פעמים בגמרא מובא פירוש פסוק לפי לשון המשנה או פירוש משנה לפי פירוש פסוק ומה עוד שבמקרים הללו כגון רחלים-רחלות מופיע במשנה רחלים ולאו דווקא רחלות כמו שמופיע בשבת נג: וב-נד. וב-יבמות קכא: ועוד מקומות, אם כך למה ר יוחנן כל כך התנגד לשימוש במילים אלו ולא בשימוש של חכמים, שהרי גם אם נקבל את דעתו של ר יוחנן שמשתמשים במילים רק לפי משמעותם כיום ולא כפי משמעותם בזמן התורה שהרי על הפעמים היחידות שהוא מאיר המשנה והגמרא עצמה משתמשת בדרך היותר קדומה של הלשון? לכבוד הרב!
תשובה: דומני שכוונת רבי יוחנן בתשובתו לרבי אסי היא, שכשאדם בא לשאול שאלה הלכתית, עליו להשתמש בלשון הנהוגה בין החכמים, ולא בלשון התורה, שכן, לא פעם, השימוש בלשון תורה, כששואלים שאלה הלכתית, עשוי לשנות את המשמעות ולהביא חלילה לידי טעות. נאמנה,
שאלה: תפילה מנחה בערב שבת: האם מותר להתחיל להתפלל מנחה של יום חול בערב שבת לאחר השקיעה כבכל יום (כמובן עד שלושת רבעי מיל) או שמא יש הבדל בין יום חול רגיל לשבת? וכן, האם יש הבדל בין אם רוב הציבור בבית כנסת קיבל על עצמו שבת או לא (והאם יש הבדל בין אשכנזים לספרדים)?
תשובה: א.בכל ימות השבוע, תפילת מנחה זמנה עד השקיעה ובדיעבד עד 13.5 דקות, וראוי לא להפוך דיעבד לנורמא קבועה כפי שאני רואה לצערי בבבתי כנסת. בשבת יש סיבה נוספת להתפלל לפני השקיעה, כי השבת נכנסה בשקיעה וראוי לקבל במפורש שבת לפני השקיעה כדי להוסיף מחול לקודש, וכיצד יתפלל ויבקש בתפילת המנחה שהשבת נכנסה. אך גם בשבת אפשר להתפלל מנחה בדיעבד לאחר השקיעה. ונחלקו הפוסקים האם עדיף להתפלל מנחה ביחידות לפני השקיעה מלהתפלל במניין לאחר השקיעה. המשנה ברורה (רלג, יד) פסק שיתפלל ביחידות. ביחווה דעת (ה,כב) פסק שעדיף תפילה במניין לאחר השקיעה מאשר ביחידות לפני השקיעה. בשבת, לדעת כולם עדיף להתפלל ביחידות לפני השקיעה לקבל שבת (לכן יש בתי כנסת שאומרים בואי ב שבת מלכתא ולאחר מכן מתחילים קבלת שבת). ב. אם הציבור התפללו מנחה והתחילו קבלת שבת, צריך להתפלל מנחה מחוץ לאולם בית הכנסת.
שאלה: הדגמת סת"מ בבית ספר חילוני: בעברי למדתי כתיבת סת"ם ועודני כותב מדי פעם לאימון כדי שלא אשכח ואף כתבתי חלק ממגילה. אני מלמד בבית ספר חילוני ופנו אלי בבקשה להדגים כתיבת סת"ם לתלמידים. שאלותי הן: 1. האם אני יכול לתת לבנים ולבנות להתנסות בכתיבה ע"ג שאריות קלף? 2. האם אני יכול לרשות לתלמידים שמות ע"ג שאריות קלף למזכרת תוך כדי הקפדה על הפרדת אותיות א-ל וי-ה והנחייה כי יש לשמור היטב את הקלף בארנק שלא יבוא לידי ביזוי ח"ו? 3. בבית הספר יש בית כנסת עם ספר תורה כשר, האם ניתן להזמין את התלמידים והתלמידות לבית הכנסת ולפתוח להם את ספר התורה כדי שיתבוננו בכתב?
תשובה: 1. ניתן לכתוב אותיות על חתיכות קלף שאינן קדושות. 2. להימנע מכתיבת שמות. 3. מותר להראות להם ספר תורה אולם רק לאחר הכנה נפשית ולבוש הולם, בנים עם כיפה ובנות בלבוש צנוע.
שאלה: אמירת זוהר לנשים: 1.האם מותר להשתמש בכסף בקופת צדקה לקניית ספרי קודש לאנשים מתחזקים וכדומה? 2. אני מתפללת מהסידור "קול אליהו" - האם מותר לאישה לומר בשבת דברי זוהר המובאים בסידור?
תשובה: אפשר לקנות מכספי צדקה. מותר לאישה להתפלל כל מה שמובא כמו לאיש אמנם אם היא אמא לילדים תיזהר שלא תאריך בתפילות בזמן שהם זקוקים לה.
שאלה: צום כיפור בהריון תאומים בהפריה: מה עושים בצום יום כיפור במצב כזה של תאומים בהפריה? השאלה נשאלה בהמשך לשאלה "צום תשעה באב בהריון תאומים בהפריה"
תשובה: יום הכיפורים שונה לחלוטין!! יש דין של שיעור, כאשר אוכלים או שותים בכמויות קטנות ובמרווחים של 9 דקות בין אכילה לאכילה. לדוגמא: לשתות מלוא לוגמיו 40 מ"ל (אפשר לבדוק עם בקבוק תינוק) לפי הזמן לעיל מותר שתיה ממתוקת או חלב, ומתחילים בבוקר. וכן יש שיעור באכילה בגודל של חצי לחמית בזמן המוזכר לעיל. עד אז תרגישי יותר טוב. ביום הכיפורים הדבר החשוב ביותר לצום ולכן צריך לנח במיטה ואפשר לעבור את הצום ב ואף לא ללכת לתפילה בבית הכנסת.
שאלה: תשעת הימים ותשעה באב: רציתי בבקשה לדעת: 1. ההורים שלי חוזרים מחו"ל באמצע תשעת המים לאחר חודש. האם ניתן להביא את כל המשפחה, כולל ילדים, לפגוש אותם בשדה התעופה? אני יודעת שזה מאוד ישמח אותם, ואם לא, האם אני כבתם יכולה, בכדי לכבדם, ללכת ולפגוש אותם בשדה התעופה? 2. האם מותר לבתי להביא למורה שלה מתנה כמחווה על כל השנה, בתשעת הימים? 3. אני בחודש התשיעי, האם גם אני מחוייבת בתשעה באב לשבת על הריצפה או על כסא נמוך?
תשובה: 1. כבוד ההורים מחייב יציאה לקראתם. 2. בכדי לא לקבל דבר חדש בימים אלו ראוי לדחות את המנה לאחר תשעה באב. 3. אם קשה לך אינך חייבת לשבת על הרצפה.
שאלה: תפילת שחרית לנשים: אילו קטעים מתפילת שחרית מחויבות נשים להתפלל ומאילו פטורות? השאלה נשאלה בהמשך לשאלה "ברכות ק"ש לנשים"
תשובה: אישה חייבת בתפילת העמידה ורצוי שתאמר גם ברכת יוצר עם קריאת שמע כדי שתקבל עליה עול מלכות שמים.
שאלה: האם השם נורית הוא שם טוב: שמי נורית אבל השם הזה הביא לי המון בעיות מגיל קטן לא התחתנתי עד היום יש לי שני ילדים קטנים אני לבושה בצניעות מלאה אבל מגיל מצוות רק צרות האמא נתנה את הבית נזרקתי לרחוב מלהכיר בחור לעוד אחד לפנימיה למשפחה אומנת היתי ילדה טובה שלא עושה צרות אבל חיפשתי אהבה ותמיכה וקשר של אבא בבחורים כי אבי התעלם מימני משאני קטנה עזב את הבית ונעלם מחיי האם כול זה ועוד דברים שלא ספרתי וחוסר מזל עד היום נוסעים מהשם אשמח לתשובה כבוד הרב השאלה נשאלה בהמשך לשאלה "להתחתן עם בן זוגי"
תשובה: בעזרת ה', אמונה ותפלה קצרה כל יום ומאור פנים תביא שינוי לחייך. הדבר לא תלוי בשינוי השם.
שאלה: אכילת בשר בתשעת הימים: האם בתשעת הימים השנה מותר לספרדים לאכול בשר? אין השנה השבוע שחל בו מכוון שאת היום מתחילים מ7 בערב ואם הצום יוצא ביום שבת אז לפי היהדות זה יום ראשון.
תשובה: לספרדים אסור לאכול בשר ממוצאי ראש חודש אב, ולכן אסור לאכול בשר. אבל איסורים כמו רחצה, כיבוס, תספורת, נוהגים רק בשבוע שחל בו, והשנה כמו שכתבת אין.
שאלה: התמחות במשפטים אצל שופטת: האם מותר לתבוע קרקע ע"פ דיני המקרקעין של מדינת ישראל? האם מותר לתבוע רופא ברשלנות ע"פ חוקי מדינת ישראל? האם חוקי הנזיקין, חוזים, דיני עבודה, דיני חברות והמקרקעין של מדינת ישראל נחשבים דינא דמלכותא דינא או מנהג המדינה? אני רוצה לעסוק בתחומים האזרחיים: נזיקין, מקרקעין, דיני חברות, משפט מנהלי (מול רשויות המדינה), דיני עבודה וכו', חוץ מדיני החוזים, האם אני יכול לעסוק בתחומים אלו? וכיצד? -רבה! זה יעזור לי מאוד!
תשובה: אם אין יחוד מותר שבמשרד תעבוד אישה. מהרשימה שלך יש בעיה בעיקר בדיני נזיקין. כי בתחום האזרחי של תביעות נזיקין יש בתי דין של תורה והפניית עורף לדין תורה הוא בגדר ערכאות, אך בתחום הפלילי של דיני נזיקין אין כרגע דין תורה לכן הוא מותר. ביתר הנושאים אין איסור ערכאות ויש מקום לדיני המלכות, אם כי צריך לבדוק אם אין דבר הנוגד את התורה.
שאלה: הליכה אחורי אישה בימינו: ראיתי בשו"ע אבן העזר סימן כ"א סעיף א: "פגע אשה בשוק, אסור להלך אחריה, אלא רץ ומסלקה לצדדין או לאחריו. ולא יעבור בפתח אשה זונה, אפילו ברחוק ארבע אמות." יש מחלוקת בנושאי כלים האם הליכה אסורה דוקא בתוך ד אמות או כמלא עיניו. שאלותי הן: כמו מי נפסק ההלכה? האם זה משתנה כשהולכים ברחוב צפוף? האם היום שיש תערובת בין המינים ההלכה משתנה (כעין ההיתר בלבוש לעשות שבע ברכות בחתונה מעורבת)? מראש
תשובה: צריך להקפיד שלא ללכת בארבע אמות מאחוריה. וברחוב צפוף יש להקפיד כמה שאפשר ואולי להמתין מעט.
שאלה: הגעלת תבנית שהייתה בת יומא: שאלו אותי אם כוונת הרב להקל בהגעלה גם שהתבנית היא בת-יומא? השאלה נשאלה בהמשך לשאלה "תבנית בשרית שאפו בה מאפה חלבי על נייר"
תשובה: בכל הגעלה יש צורך להמתין 24 שעות לפני ההגעלה אום עדיף ליבון קל
שאלה: לימוד שחיה אצל מצילה: האם ניתן לשלוח ילד בגיל 8-9 ללמוד שחיה אצל מצילה ( כמובן שהמדובר במצילה אשר שומרת על דיני צניעות )?
תשובה: מותר.
שאלה: להקפיד על תפילת מנחה לפני שקיעה: כב הרב, 1) ידועה ההלכה של מצוות "תוספת שבת" (שו"ע רסא,ב). בבית הכנסת בו אני מתפלל בערב שבת, נהגו להתפלל מנחה 18 דקות אחרי זמן הדלקת נרות (ולעיתים אף בשקיעה ואחריה) והתפילה הייתה מסתיימת תמיד לאחר השקיעה. ב"ה,שוחחתי עם הגבאי ותיקנתי את הבעיה. התפילה כעת מסתיימת דקה שתיים לפני השקיעה, כך שיש זמן תוספת שבת. כתוצאה מכך, יש כמה אנשים שלא מגיעים בזמן ואולי אף "מפספסים" את התפילה. האם עליי להחזיר המצב לקדמותו? 2) האם בהלכה יש על מה לסמוך להתפלל 18 דק אחרי השקיעה? 3) באותו בית כנסת, לא אומרים אף פעם וידוי במנחה ביום חול. האם יש לתקן הדבר או שיש בזה הלכה מנהג? מודה לכבודו על תשובתו.
תשובה: יפה עשיתם שהקדמתם את תפילת המנחה כדי להספיק לקבל שבת לפני השקיעה בדיעבד ניתן להתפלל מנחה גם אחרי שאדם קיבל שבת
שאלה: כביסת לבנים בתשעת הימים: הרב במידה ואין ברשותי מספיק לבנים, האם ניתן להקל ולכבס כמות קטנה שתספיק עד ט באב? (לאחר ייבושם אזרוק אותם על הרצפה כך שלא יהיו נחשבים מכובסים)
תשובה: לבנים הסופגים זעה ויש להחליפם לעתים קרובת מותר לכבס בימים אלו ואין צורך לזרוק על הרצפה. הזריקה גם לא תועיל כי לא מדובר בבגד מגוהץ
שאלה: מעשר כספים שלא גבו אותו: ו לפני כשמונה חודשים נתתי צ ק על סך כ-700 ש"ח מכספי מעשר שלי לטובת ילד חולה. לפני כשבועיים פגש אותי האדם שאמור היה להעביר את הצ ק והוא אמר שבסוף לא העביר את הצ ק. סכום של 700 ש"ח כעת להוצאה הוא די גדול עבורי, מאחר והתחלתי לימודי נהיגה וטרם ברור שנה הבאה מה גודל המשרה בה אעבוד. האם עלי לשלם כעת את הסכום לצדקה?
תשובה: : מה שנתת נחשב כנדר ויתכן שאף חייבים להעביר דווקא לטובת אותו ילד חולה. אם הילד החולה לא צריך צריך להעביר למטרה דומה מעין זו.
שאלה: גדר החולה שמותר לו לאכול בשר: לרב! הרב הזכיר שהתירו לחולה לאכול בשר בתשעת הימים. האם מדובר בחולה שיש בו סכנה או בסתם חולה? השאלה נשאלה בהמשך לשאלה "אכילת בשר עוף במסע כומתה בתשעת הימים"
תשובה: אפילו בחולה קצת הזקוק לבשר לצורך בריאותו (אם יש כזה).
שאלה: דחוף - ברית מילה בצום תשעה באב: הרב, ב"ה נולד לנו בן ביום ראשון ועל כן הברית יוצאת בצום תשעה באב הדחוי שהשנה. רציתי לשאול את כבוד הרב: 1. האם מותר לערוך סעודה בבשר ויין בצאת הצום כיוון שזה כבר י"א אב? 2. האם עורכים "ברית יצחק" בליל תשעה באב? אם לא - האם מקדימים ליום שישי או שלא עושים כלל? אם אפשר תשובה כמה שיותר מהר, שנערך בהתאם.
תשובה: מזל טוב. שתזכו לגדלו לתורה לחופה ולמעשים טובים. יה"ר בימיו יבוא גואל. 1. לקראת הברית מותר לבעלי הברית (הורים מוהל סנדק) להתרחץ וללבוש בגדי שבת, שיום טוב הוא להם (כך מתירים בצום דחוי, שו"ע תקנ"ט, ט). לקיים את הברית סמוך לשקיעה, ובצאת הצום סעודת מצווה בבשר ויין. לספרדים, אין שאלה ומותר. לאשכנזים, מותר לאכול בשר מפני שסעודה זו היא סעודת מצווה. 2. כיון שאסור ללמוד תורה בליל תשעה באב, נראה לי לקיים ברית יצחק בליל שבת. ויש שכתבו שהסגולה היא רק בלילה שלפני ובמקרה זה אין אפשרות. אך גם ליל שבת נהגו לזכות את התינוק בלימוד תורה ( זכר לאשכנזים) וכך ראוי לנהוג.
שאלה: לספר לרב לשון הרע: בעבר לפני שנים רבות פגע בי קשות אדם והעליבני. הוא עשה זאת במשך מספר פעמים. אותו אדם מחזיק בסמיכה לרבנות. שנים רבות אני מתהלך עם הרגשה מאוד קשה בנוגע לרב הזה. מה שמעצים את תחושת העלבון שלי הוא כי אותו מעליב הוא גם רב שבד"כ מצפים מרב להתנהגות שונה. לפני יום סיפרתי זאת לידידי שהוא ר"מ בישיבה ואיתו אני מתייעץ בד"כ בנושאים שונים. השיחה היתה מתוך כוונה לפרוק את אשר על ליבי ותוך כדי השיחה ציינתי את שם הפוגע שהוא מכירו ותוך כדי השיחה השתמשתי בביטויים קשים כלפי הפוגע. לאחר מכן ייסרני מצפוני קשות על לשון הרע. האם יש בכך עבירת לשון הרע מכייון שהדבר נעשה מתוך מרירות רבה בשיחה אישית עם רב שאני מתייעץ איתו ותוך כדי כוונה לפרוק את המרירות?
תשובה: אם הסיפור הוא לתועלת על מנת שהרב אשר איתו שוחחת ידבר עם המעליב זה מותר. לצורך לפרוק היה עליך לספר בלי להזכיר שם אלא לומר שרב ברמה מסוימת העליבך, ובכך היה מספיק על מנת לפרוק את עלבונך וכעסך בדרך המותרת מחד ולשמור על בריאותך האישית מאידך.
שאלה: מלצר המגיש אוכל לנשים: האם יש בעיה לבחור צעיר לעבוד כמלצר כשהוא גם ממלצר לנשים?
תשובה: אני חושב שמותר, הוא נחשב כטרוד בעבודתו. זה כמו מוכר או מוכרת בחנות.
שאלה: מועד בר מצווה: לרב, בני נולד ביום י"א בטבת התש"ס (למניינם 20.12.1999 בבוקר) מתי הוא עולה לתורה באמצע השבוע, ואיזה פרשה הוא אמור לקרוא?
תשובה: י"א בטבת תשע"ג יוצא בים שני. ביום זה עליו לעלות לתורה. פרשת השבוע היא ויחי. מזל טוב. בברכת התורה, WWW.Yeshiva.org.il
שאלה: ריסוק בבלנדר יד: האם ניתן לרסק בעזרת בלנדר ידני מרק בשרי לתינוק כשהוא קר, כשבעבר השתמשתי באותו בלנדר להכנת שייקים חלביים קרים גם הם?
תשובה: ב"ה שלו-ם וברכה, טעמים עוברים בחום תמיד וב"קר" כאשר יש לחץ של חיתוך וחריפות. לכן לכתחילה יש לייחד בלנדר מיוחד לחלבי ובשרי כי לפעמים משתמשים בו גם בחם או בדברים חריפיםאו מלוחים, אם נתיר כאשר משתמשים רק ב"קר" בלי חריפות אפשר לטעות להקל בכל המקרים. מרק בשרי לפעמים נחשב לחריף ואז הוא מוציא את הטעמים הבלועים בבלנדר, אולם אם ערבבו בו רק חלב ב"קר" בלי דברים חריפים והוא נקי - אין חשש לבליעת חלב. הרב חגי בר גיורא
שאלה: אכילת בשר בשבת חזון למרוקאי: אבי מרוקאי ונהוג אצלנו לא לאכול בשר בשבת חזון. כאמור, לפי ההלכה אין לנהוג מנהגי אבלות בשבת ויש לאכול בשר בשבת זו. האם כדי להתחיל לאכול בשר אני צריך התרת נדרים? יש לציין כי התחתנתי לפני כמעט 3 שנים (בעבר נאמר לי בקשר לאכילת אורז בפסח כי אם לא עברו 3 שנים לנישואין אין צורך בהתרת נדרים).
תשובה: מצד אחד, מנהג לא לאכול בשר בשבת חזון נוגד את ההלכה של איסור אבילות בפרהסיא בשבת. אך מאידך, נהגת כך מאז נישואיך כהמשך של מנהג הורים, ואם מאז נישואיך הפסקת לנהוג כך, כמו באיסור קיטניות בפסח, אין צריך התרת נדרים (חזון עובדיה הלכות מצרכי המזון הכשרים לפסח הלכה ב) וכן אם חשבת שאסור מהדין והתברר לך שלא כך אין צריך התרה. (שו"ע ריד, א). אבל אם נהגת כך פעם אחת כהמשך להורים על מנת לנהוג כך תמיד, התחייבת אף בפעם אחת. לסיכום: אינך צריך לעשות התרת נדרים אם חשבת שכך הדין, אבל אם ידעת שזו חומרה ונהגת בה תעשה התרת נדרים.
שאלה: ניקוי לוח עם "שמות" על ידי קטן: אין גוי, לקטן מותר? השאלה נשאלה בהמשך לשאלה "למחוק שמות הקודש מלוח בכיתה"
תשובה: בהעדר גוי, אם השרת נוהג לנקות את הלוחות אין לומר לו דבר והוא יעשה לתומו.
שאלה: הבדלה בתשעה באב וקידוש ביום כיפור: איך עושים הבדלה ומתי בליל תשעה באב למבוגר שצריך לאכול ולילדים? וביום כיפור, צריך לעשות קידוש ולבצוע על שני חלות? ובבנין בית המקדש ננוחם
תשובה: חולה הזקוק לאכול ביום תשעה באב יעשה הבדלה על יין או חמר מדינה לפני אכילתו. ביום כיפור אין החולה מקדש.